armvectores/hy_wikipedia_2023 huggingface dataset:
Դատարկ բազմության աքսիոմ

Դատարկ բազմության աքսիոմ, աքսիոմատիկ բազմությունների տեսության մեջ, Կրիպկե-Պլատեկ բազմությունների տեսության և բազմությունների ընդհանուր տեսության (Բուրժեն 2005 թ.-ին այն անվանել է «ST») աքսիոմ, ապացուցվող պնդում Զերմելոյի և Զերմելո-Ֆրենկելի բազմությունների տեսություններում՝ ընտրության աքսիոմի միջոցով կամ առանց այդ աքսիոմի (Զերմելոյի և Զերմելո-Ֆրենկելի բազմությունների տեսության որոշ ձևակերպումներում դատարկ բազմության գոյության մասին պնդումն աքսիոմ է)։


== Ձևակերպում ==
Զերմելո-Ֆրենկելի աքսիոմատիկ լեզվում, աքսիոմն այսպես է՝ 

  
    
      
        ∃
        x
        
        ∀
        y
        
        ¬
        (
        y
        ∈
        x
        )
      
    
    {\displaystyle \exists x\,\forall y\,\lnot (y\in x)}
  այլ կերպ ասած՝

Գոյություն ունի բազմություն, որը չի պարունակում ոչ մի անդամ:


== Մեկնաբանություն ==
Էքստենսիոնալականության աքսիոմը օգտագործելով կարող ենք ցույց տալ, որ գոյություն ունի միայն մեկ դատարկ բազմություն։ Քանի որ այն մեկն է, այն ունի անվանում՝ դատարկ բազմություն և նշանակվում է { } կամ ∅: Սովորական լեզվով ասած՝ 

Դատարկ բազմությունը գոյություն ունի:


== Ծանոթագրություններ ==

Burgess, John, 2005. Fixing Frege. Princeton Univ. Press.
Paul Halmos, Naive set theory. Princeton, NJ: D. Van Nostrand Company, 1960. Reprinted by Springer-Verlag, New York, 1974. ISBN 0-387-90092-6 (Springer-Verlag edition).
Jech, Thomas, 2003. Set Theory: The Third Millennium Edition, Revised and Expanded. Springer. ISBN 3-540-44085-2.
Kunen, Kenneth, 1980. Set Theory: An Introduction to Independence Proofs. Elsevier. ISBN 0-444-86839-9.
(865) Զուբաիդա

(865) Զուբաիդա (անգլ.՝ Zubaida), աստերոիդ աստերոիդների հիմնական գոտում։ Հայտնաբերվել է 1917 թվականի փետրվարի 15-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,417253 ա. մ., առավելագույնը մոտենում է 1,9484 ա. մ. հեռավորության վրա և հեռանում 2,8861 ա. մ.։ Արեգակի շուրջ մեկ ամբողջական պտույտ է կատարում 1372,72 երկրային օրվա ընթացքում, իր ուղեծրով շարժվելով միջինում 0,262253 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(865) Զուբաիդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իվոն Նելսոն

Իվոն Նելսոն (Yvonne Nelson, նոյեմբերի 12, 1985(1985-11-12), Աքրա, Գանա), գանացի դերասանուհի, մոդել, կինոպրոդյուսեր և ձեռնարկատեր։ Հանդես է եկել տարբեր ֆիլմերում, այդ թվում՝ House of Gold (2013), Any Other Monday, "In April", "Swings":


== Վաղ կյանք ==
Իվոն Նելսոնը ծնվել է Գանայի մայրաքաղաք Աքրայում, սերում է ֆանտի ժողովրդից, որոնց հայրենի քաղաքը Քեյփ Քոսթն է։ Սովորել է Աքրայի Սենտ Մարտին Դե Պոռես դպրոցում, այնուհետև՝ Aggrey Memorial ավագ դպրոցում։ Բարձրագույն կրթությունը ստացել է Գանայի Կենտրոնական համալսարանի քոլեջում, որտեղից ստացել է մարդկային ռեսուրսների կառավարման մասնագետի աստիճան։


== Գործունեություն ==
Կինոարտադրություն մուտք է գործել 2011 թվականին։ Նրա առաջին ֆիլմը՝ Price, թողարկվել է հաջորդ տարի, որին հաջորդել են Single and Married  և House of Gold (2013) ֆիլմերը։
Առաջին գլխավոր դերը խաղացել է Princess Tyra ֆիլմում։ Հինգ ֆիլմ նկարելուց հետո մեկնել է Նիգերիա՝ համագործակցելու Ժենևիև Նաջիի հետ, որն իր գործունեությունն էր սկսել Նոլիվուդում։  2013 թվականին նկարահանվել է House of Gold ֆիլմում։


== Անձնական կյանք ==
2017 թվականի հոկտեմբերի 29-ին Իվոն Նելսոնն ու Ժամի Ռոբերտսը դուստր են ունեցել Archived 2018-11-14 at the Wayback Machine. ՝ Ռին Ռոբերտս։


== Բարեգործություն ==
2010 թվականին Իվոն Նելսոնը հիմնադրել է Yvonne Nelson Glaucoma հիմնադրամը`գլաուկոմա հիվանդության մասին իրազեկվածության մակարդակը բարձրացնելու համար։ Գանացի այլ հայտնի մարդկանց աջակցությամբ նա ձայնագրել է աստղային բարեգործական սինգլ և նկարահանել տեսանյութ` մարդկանց տեղեկատվություն տրամադրելու համար։ Բարեգործական գործունեության համար 2013 թվականին պարգևատրվել է GoWoman Magazine և Printex-ի կողմից։


== Ֆիլմագրություն ==
Իվոն Նելսոնն ընդգրկվել է ավելի քան 100 ֆիլմերում, այդ թվում՝


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
Autobiography of Yvonne Nelson, retrieved 16 February 2013
"AMAA Nominees and Winners 2008". African Movie Academy Award, retrieved 16 February 2013
http://irokotv.com/actor/568/yvonne-nelson, retrieved 16 February 2013
The Official Yvonne Nelson website
K. Effah, "Yvonne Nelson Commends President Mahama For Improvement In Dumsor", YEN
Մորմ սև

Մորմ սև (լատ.՝ Solanum nigrum), մորմազգիների ընտանիքին պատկանող դեղաբույս։


== Նկարագրություն ==
10-70 սմ բարձրությամբ, թունավոր միամյա խոտաբույս է։ Հաճախ պարզ խոզաններով կամ երկար գեղձային մազիկներով ծածկված կողավոր ցողունը ուղիղ է։ Ձվաձև-ռոմբաձև, սրածայր, ամբողջաեզր տերևները կոթունավոր են։ Կիսահովանոցներում հավաքված, փոքր բաժակով, կարճ խողովակ ունեցող սպիտակ պսակով, հինգ առէջներով, հնգանդամ ծաղիկները համեմատաբար փոքր են։ Երկբույն, բազմասերմ, գնդաձև, սև հատապտուղները երբեմն կանաչ են։


== Տարածվածություն ==
Աճում է աղբավայրերում, այգիներում, թփուտներում և բանջարանոցներում։ Հանդիպում է Տավուշի, Արարատի, Սյունիքի մարզերում և Երևանում։


== Նշանակություն ==
Բուժական նպատակներով օգտագործում են երիտասարդ տերևներով ընձյուղները և պտուղները։ Որպես խորխաբեր և միզամուղ միջոց կիրառում են ծաղիկների թուրմը։ Թարմ տերևներն ու պտուղները խառնած բուսական յուղի հետ դնում են թարախային վերքերի վրա։


== Ծանոթագրություններ ==
Տրես Պասուսի գավառ

Տրես Պասուսի գավառ (պորտ.՝ Microrregião de Três Passos)՝ գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Սեարա նահանգի հյուսիսարևմտյան մարզը։ Բնակչությունը կազմում է 141 637 մարդ, ըստ 2005 թվականի տվյալների։ Տարածքը կազմում է 3856,166 կմ2։ Բնակչության խտությունը՝ 36,7 մարդ/կմ²։


== Վիճակագրություն ==
Համախառն ներքին արտադրանքը կազմել է 1 975 165 944,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 13 743,19 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,779։


== Գավառի կազմ ==
Գավառի կազմի մեջ են մտնում հետևյալ մունիցիպալիտետները.

Բորա դու Գուարիտա
Բոա Վիստա դու Բուրիկա
Բոն Պրոգրեսու
Բրագա
Կամպու Նովու
Կրիսիումալ
Դերուբադաս
Դոտոր Մաուրիսիու Կարդոզ
Էսպերանսա դու Սուլ
Օրիզոնտինա
Ումաիտա
Միրագուաի
Նովա Կանդելարիա
Ռեդենտորա
Սեդի Նովա
Սան Մարտինյու
Տենենտի Պորտելա
Տիրադենտիս դու Սուլ
Տրես Պասուս
Վիստա Գաուշա
Ուփսալայի Մայր տաճար

Ուփսալի Մայր տաճար (շվեդերեն՝ Uppsala domkyrka), գլխավոր տաճար Շվեդիայում։ Շվեդիա քաղաքի լյութերական արքեպիսկոպոսարան, գտնվում է Շվեդիա պետության Ուփսալա քաղաքի կենտրոնում։ Տաճարի բարձրությունը 118,7 մետր է։
Ամեն տարի ավելի քան կես միլիոն մարդ է այցելում Ուփսալայի Մայր տաճարը։ Գալիս են ժամերգության, մասնակցելու պատարագին կամ պարզապես վայելելու պատմական ճարտարապետական գեղեցկությունը։ Հարավային պորտալում ցուցադրվում են XIV դարի քարե ֆիգուրներ։


== Շինարարություն և պատմություն ==
Տաճարի շինարարությունը սկսվել է 1287 թվականին և տևել շուրջ 150 տարի։ Միայն 1435 թվականին տեղի ունեցավ տաճարի բացումը։ Մինչև 1557 թվականը եղել է Շվեդիա քաղաքի ՈՒփսալի Մայր տաճարի կաթոլիկ արքեպիսկոպոսարան։
1702 թվականին, Մայր տաճարը մեծապես վնասվել է հրդեհի պատճառով։ Վերանորոգումից հետո փոքր աշտարակը փոխարինել են բարձր աշտարակի, իսկ գմբեթը՝ վերակառուցել բարոկկո ոճով։ 1885-1893 թվականներին անցել է երկրորդ վերանորոգումը, որից հետո շենքը ձեռք է բերել գոթական տեսք։


== Պատկերասրահ ==

		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Տաճարի պաշտոնական կայք Archived 2006-12-30 at Archive.is
Վիլվիսայմ

Վիլվիսայմ (ֆր.՝ Wilwisheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 721 մարդ, բնակչության խտությունը` 136.04 մարդ/կմ²։ Բնակավայրը զբաղեցնում է 5.3 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 26 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 479 աշխատունակ (15-64 տարեկան)  բնակիչ, որոնցից ակտիվ էին 386-ը, իսկ ոչ ակտիվները` 93։ Ակտիվության ցուցանիշը կազմում է 80,6 %։ 386 աշխատունակ մարդկանցից աշխատել է 355 անձ (183 տղամարդ և 172 կին)։ Գործազուրկ են եղել 31 անձ (19 տղամարդ և 12 կին)։ 93 անաշխատունակներից 37-ը եղել են աշակերտներ կամ ուսանողներ, 38-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ցոլակ Ամերիկյան

Ցոլակ Քերոբի Ամերիկյան (Գալուստ Սուլուլիկյան, սեպտեմբերի 23 (հոկտեմբերի 5), 1887, Տրապիզոն, Օսմանյան կայսրություն - սեպտեմբերի 17, 1964(1964-09-17), Լենինական, Հայկական ԽՍՀ, ԽՍՀՄ), հայ դերասան, ՀԽՍՀ ժողովրդական արտիստ (1947)։


== Կենսագրություն ==
Ցոլակ Ամերիկյանը ծնվել է Տրապիզոնում, արհեստավորի ընտանիքում։ 1891 թ. հորեղբոր հետ տեղափոխվել է Բաթում, որտեղ ստացել է նախնական կրթությունը, ապա սովորել ռուսական քաղաքային ուսումնարանում։ Այնուհետև մեկնել է Վենետիկի Մխիթարյանների մոտ ուսանելու, սակայն կարճ ժամանակ մնալով այնտեղ, 1906 թ. վերադարձել է Բաթում, մասնակցել սիրողների կողմից կազմակերպված ներկայացումներին («Համլետ», «Ավազակներ» և այլն)։ Ապա խաղացել է «Արշակ Բ», «Վարդան Մամիկոնյան», «Ղարաբաղի աստղագետը», «Խաչագողի հիշատակարանը» և այլ պիեսներում։ Նյութական մեծ դժվարություններ կրելով մի կերպ մեկնել է Փարիզ, եղել Մարսելում, այնտեղից անցել Եգիպտոս, ապա Հունաստան՝ այս բոլոր վայրերում դիտել ժամանակի անվանի դերասանների խաղը։ Երկար և օգտավետ շրջագայություններից հետո վերադարձել է Կովկաս, մտել Ամո Խարազյանի թատերախմբի մեջ։ 1910 թ., օսմանյան սահմանադրությունից հետո մեկնել է Արևմտյան Հայաստան, Էրզրումում սիրողներից կազմակերպել է մի թատերախումբ և ներկայացրել Ն. Գոգոլի «Ռևիզորը», ապա Շիրվանզադեի «Չար ոգին», «Պատվի համարը», «Նամուսը», Հ. Պարոնյանի «Մեծապատիվ մուրացկաններն» ու «Պաղտասար աղբարը», այդ բոլոր պիեսներում կատարելով գլխավոր դերեր։
Վերադառնալով Կովկաս, խաղացել է Թիֆլիսում, Բաթումում Սիրանույշի, Օվի Սևումյանի, Վահրամ Փափազյանի և ուրիշների հետ։ Խորհրդային իշխանության առաջին տարիներին շրջել է Ղրիմում, Հյուսիսային Կովկասում, Ուկրաինայում, խաղացել հայաշատ բազմաթիվ քաղաքներում՝ Կիև, Խարկով, Օդեսա, Տագանրոգ, Արմավիր, Նովոռոսիյսկ, Մոզդոկ, Ղզլար, Վլադիկավկազ և այլն։ 1931 թ. եկել է Լենինական և ամբողջությամբ կապվել Լենինականի պետական թատրոնի հետ։
Ստեղծել է բազմաթիվ կերպարներ, որոնք համարվում հայ բեմի լավագույն նվաճումներից՝ Սատին (Մ. Գորկու «Հատակում»), Մանուկ աղա (Հ.Պարոնյանի «Մեծապատիվ մուրացկաններ»), Մոնտանելլի (Է. Վոյնիչի «Բոռ»), Մալվոլիո (Ու. Շեքսպիրի «Տասներկուերորդ գիշեր»), Վիշնևսկի («Արդյունավոր պաշտոն»), Մուրոմսկի (Ա. Սուխովո-Կոբիլինի «Կրեչինսկու հարսանիքը»), Վուրմ (Ֆ. Շիլլերի «Սեր և խարդավանք»), Շեյլոկ (Ու. Շեքսպիրի «Վենետիկի վաճառականը») և այլն։


== Դերերը կինոյում ==
1938 - Զանգեզուր - Աթյուն ապեր
1957 - Ու՞մ է ժպտում կյանքը - Առաքել
1957 - Մոր սիրտը - պապ
1960 - Հյուսիսային ծիածան - դրվագ
1961 - «Տժվժիկ» - Նիկողոս աղա
1962 - Փառքի օղակներ - վարպետ Օհան


== Գրականություն Ցոլակ Ամերիկյանի մասին ==
Հարությունյան Ս., Ցոլակ Ամերիկյան, Երևան, 1957 թ.
Ռիզաև Ս., Մաքսիմ Գորկու դրամատուրգիան հայ բեմում, 1956 թ.


== Աղբյուրներ ==
Ժիբերկուր

Ժիբերկուր  (ֆր.՝ Gibercourt), համայնք Ֆրանսիայում, Պիկարդիա մարզի Էնա գավառում։ Մտնում է Ռիբմոն կանտոնի կազմի մեջ։ Հանդիսանում է Սեն-Կանտենի շրջան։
Համայնքի INSEE կոդ՝ 02345։


== Բնակչություն ==
Համայնքի բնակչությունը 2010 թվականին կազմում էր 45 մարդ։


== Տնտեսություն ==
2010 թվականի տվյալներով 29 աշխատունակ տարիքի մարդկանցից (15-64 տարեկան) 25 -ը տնտեսապես ակտիվ էին, 4 -ը անգործունակ (ակտիվության ցուցանիշը - 86,2 %, 1999 թվականին եղել է՝ 85,7 %)։ 25 աշխատունակ բնակիչներից 24 -ը աշխատում էին (11 տղամարդ և 13 կին), անաշխատանք էր 1 կին։ 4 անգործունակ մարդկանցից 2 -ը աշակերտներ կամ ուսանողներ են, 1 -ը թոշակառու, 1 -ը անաշխատունակ էր այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Ժիբերկուրի ազգային համալսարանի վիճակագրությունը (ֆր.)
Ուկրաինսկի (Եգորլիկսկի շրջան)

Անվան այլ կիրառումների համար տե՛ս՝ Ուկրաինսկի (այլ կիրառումներ)Ուկրաինսկի (ռուս.՝ Украинский), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Վոյնովսկի գյուղական համայնքի կազմի մեջ։
Մոնտելա

Մոնտելլա (իտալերեն՝ Montella), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 7852 մարդ (2004), բնակչության խտությունը կազմում է 94 մարդ/կմ²։ Զբաղեցնում է 83 կմ² մակերես։ Փոստային ինդեքս՝ 83048, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հերֆորդ (շրջան)

Հերֆորդ  (գերմ.՝ Kreis Herford), շրջան Գերմանիայում։ Շրջկենտրոնն է Հերֆորդ քաղաքը։ Զբաղեցնում է 450,08 կմ2։ Բնակչությունը՝ 249 538 մարդ։ Բնակչության խտությունը՝ 554 մարդ/կմ2։
Շրջանի պաշտոնական կոդը՝ 05 7 58։ Շրջանում 9 համայնք կա։
Քաղաքներ և համայնքներ

Херфорд (64 278)
Бюнде (44 645)
Лёне (40 212)
Энгер (20 015)
Хидденхаузен (19 982)
Флото (19 381)
Кирхленгерн (16 149)
Шпенге (15 005)
Рёдингхаузен (9871)


== Ծանոթագրություններ ==
Զիմբաբվեի վարչական բաժանում

Զիմբաբվեն բաժանվա է 8 նահանգների և նահանգային կարգավիճակով երկու քաղաքների (Հարարե և Բուլավայո)։ Դրանք, իրենց հերթին, բաժանվում են 59 շրջանների, որոնք էլ բաժանվում են 1200 մունիցիպալիտետների։


== Տես նաև ==
Զիմբաբվեի քաղաքներ
Հիմենոպլաստիկա

Հիմենոպլաստիկա, վիրահատություն, որը կատարվում է պացիենտի ցանկությամբ՝ կուսաթաղանթի ամբողջականությունը վերականգնելու նպատակով (կրոնական, էթիկական, բարոյական և այլ մոտիվներով)։


== Վիրահատման մեթոդներ ==
Կուսաթաղանթի վերականգնման երկու տեսակ կա՝ կարճաժամկետ և երկարաժամկետ։ Կարճաժամկետը կատարվում է այն դեպքում, երբ պահանջվող արդյունքը առաջիկա 7-10 օրվա համար է։ Այս դեպքում կուսաթաղանթի հատվածները ուղղակի կարվում են իրար։ Վիրահատությունը կատարվում է ինչպես տեղային, այնպես էլ ընդհանուր անզգայացմամբ։ Որպես կանոն, ամբողջական բուժում չի կատարվում, ուստի արդյունքը կարճատև է։
Երկարաժամկետ հիմենոպլաստիկան ներառում է կուսաթաղանթի ամբողջականության վերականգնում՝ հեշտոցի մուտքի հյուսվածքների հաշվին։ Այս վիրահատությունը մեթոդի առումով ավելի բարդ է, սակայն երաշխավորում է կուսաթաղանթի ամբողջականության վերականգնում անսահմանափակ ժամկետով։ Սովորաբար կատարվում է ընդհանուր անզգայացմամբ։ Ցավազրկման նպատակով օգտագործվում է կարի ներծծվող նյութ (պոլիսորբ, վիկրիլ PDS II):


== Ցուցումներ և հակացուցումներ ==
Այս վիրահատության միակ ցուցումը հենց պացիենտի ցանկությունն է։ Հակացուցումներ, հատկապես ընդհանուր անզգայացմամբ վիրահատության համար, կարող են լինել տարբեր օրգանների ընդհանուր լուրջ հիվանդություններ, արյան մակարդման խանգարումներ, հոգեկան հիվանդություններ։


== Հետազոտություններ, ախտորոշում, վերլուծություններ ==
Պարտադիր՝ արյան անալիզ ՄԻԱՎ-ի, սիֆիլիսի, հեպատիտ B-ի և C-ի ախտորոշման համար, գինեկոլոգիական քսուքի հետազոտություն ֆլորայի համար։
Լրացուցիչ՝ արյան մակարդելիության հետազոտություն, արյան բիոքիմիական քննություն և արյան ընդհանուր հետազոտություն, ԷՍԳ։


== Վիրահատության առանձնահատկություններ ==
Հիմենոպլաստիկան կատարվում է հաջորդ դաշտանից ոչ ուշ, քան 4-5 օր առաջ։ Վիրահատությունը կարող է իրականացվել տեղային կամ ընդհանուր անզգայացմամբ։ Ընդհանուր անզգայացումն իրականացվում է դատարկ ստամոքսի վրա։ Վիրահատությունից հետո, կախված անզգայացման տեսակից, կլինիկայի բաժանմունքում 1-3 ժամ մնալը ցանկալի է։


== Հասանելիություն և օրինականություն ==
Կուսաթաղանթի վերականգնման որոշ վիրահատություններ օրինական են որոշ երկրներում, մինչդեռ այլ երկրներում արգելվում է կուսաթաղանթի բոլոր տեսակի վիրահատությունները։
Վիրահատությունը տարածված է Միջին Արևելքի երկրներում, մասնավորապես՝ Իրանում, որտեղ կանայք կուսությունը պահում են մինչև հարսանեկան գիշեր։ Մեծ Այաթոլլահ Սայիդ Սադեկ Ռոհանին լույս է ընծայել Ֆաթվան, որը թույլատրում է հիմենոպլաստիկա կատարել և վիրահատությունից հետո կնոջը կույս է համարում։


== Տես նաև ==
Կուսություն
Կուսաթաղանթ


== Ծանոթագրություններ ==
Ջրատարողություն

Ջրատարողություն, նավի, լողացող նավի դուրս մղած ջրի քանակը։ Տարբերում են՝ ծավալային (նավի ընկղմված մասի ծավալը (մ³) ցածր է ջրագծից) և զանգվածային ջրատարողություն, որը հավասար է նավի ընկղմված մասի ծավալում տեղավորվող ջրի զանգվածին (տ)։ Հաստատուն զանգվածային ջրատարողությունյան դեպքում ծավալային ջրատարողություն փոխվում է՝ կախված ջրի խտությունից։ Զանգվածային ջրատարողությունը փոխվում է նավի կշռի փոփոխման հետեանքով (բեռ, վառելիք են)։ Ջրատարողությունը նավի չափսերը բնութագրող ցուցանիշ է։
Ելիմբետովո (գյուղ, Աբզելիլովսկի շրջան)

Անվան այլ կիրառումների համար տե՛ս՝ ԵլիմբետովոԵլիմբետովո (ռուս.՝ Елимбетово, բաշկիրերեն՝ Йәлембәт), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 377 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերեզա (գյուղ, Գլուխովի շրջան)

Բերեզա (ուկրաիներեն՝ Береза), գյուղ Ուկրաինայի Սումիի մարզի Գլուխովի շրջանում։ Հիմնադրվել է 17-րդ դարում։
2001 թվականի տվյալներով Բերեզա գյուղում բնակվում էր 1 579 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուրացյաններ

Մուրացյան, նախարարական տոհմ Մեծ Հայքում։
Հիշատակվում են որպես Երվանդունիների ժամանակակիցներ (մ․թ․ա․ III—II դդ․)։ Ընդարձակ կալվածներ են ունեցել Երասխի գետահովիտներում՝ Նախճավանում, Մարաց կողմերում։ Ըստ Մովսես Խորենացու, Երվանդ Վերջինի դեմ Արտաշես Ա-ի պայքարի ժամանակ Մուրացյանների նահապետ Արգամը (Արգավան) լքել է Երվանդին և իր նիզակակիր զորքով անցել Արտաշեսի կողմը։ Հաղթանակից հետո Արտաշես արքան Արգամին շնորհել է երկրորդական գահը։ Սակայն շուտով հակաարքունական դավեր նյութելու մեղադրանքով Արտաշեսի որդի Արտավազդը սպանում է Արգամին, կոտորում նրա տոհմը, իսկ կալվածները միացնում արքունի տիրույթներին։ Փրկված կրտսեր ներկայացուցիչները հետագայում կորցրել են իրենց նախկին հզորությունն ու կարևոր դիրքը։ 'Սահակյան Գահնամակում Մուրացյանների տերը հիշատակվում է նախավերջին՝ 69-րդ տեղում։
Խաչակենտրոն

Խաչակենտրոն, եկեղեցական ճարտարապետության մեջ գլխավոր նավի և տրանսեպտի հատման տեղը, որտեղ խաչ է առաջանում։
Եկեղեցու ավանդական ուղղվածության դեպքում խաչակենտրոնով կարելի է անցնել արևմտյան նավ, հարավային և հյուսիսային տրանսեպտներ և եկեղեցու արևելյան մասում գտնվող այն հատվածը, որ նախատեսված է երգչախմբի համար։ Խաչակենտրոնը հաճախ նշանավորվում է աշտարակով կամ գմբեթով, ընդ որում աշտարակները բնորոշ են ռոմանական և գոթական տաճարներին, իսկ գմբեթները` Վերածննդի շրջանի տաճարներին։
Քանի որ խաչակենտրոնը բաց է բոլոր չորս կողմերի ուղղությամբ, աշտարակի կամ գմբեթի ծանրությունն ընկնում է անկյունների վրա. այդ իսկ պատճառով հուսալի կառույցի ստեղծումը ճարտարապետներից և շինարարներից պահանջում է որոշակի վարպետություն։ Նախկին հարյուրամյակներում տաճար կառուցողների չափից մեծ հավակնությունները նմանատիպ կառույցների փլուզման առիթ են դարձել։
Հատման բնույթից կախված` առանձնացնում են խաչակենտրոնի երկու տեսակ։ Առաջինի դեպքում նավն ու տրանսեպտը ունենում են հավասար բարձրություն, իսկ գմբեթի տակ գտնվող ուղղանկյունն ունենում է չորս նմանատիպ կամարներ։ Երկրորդ տեսակը ցածր տրանսեպտով խաչակենտրոնն է, որ բնորոշվում է ավելի ցածր, նեղ կամարներով, որոնք հստակ բաժանում են նավը, տրանսեպտն ու երգչախմբի համար նախատեսված հատվածը։
Գմբեթը կամ աշտարակը կարող են ունենալ լուսամուտներ` ձևավորելով լապտեր։ Վաղ միջնադարում խաչակենտրոնի ուղղանկյունը տաճարի նախագծման մեջ հաճախ օգտագործել են որպես չափման միավոր. նավի և տրանսեպտի երկարությունը եղել է խաչակենտրոնի ուղղանկյան կողմի բազմապատիկը։


== Պատկերասրահ ==

		
		
		


== Գրականություն ==
Прина Франческа, Демартини Елена 1000 лет мировой архитектуры. — М.: Омега, 2008. — 432 с. — ISBN 9785465016827


== Ծանոթագրություններ ==
Ֆեդոսեևկա (գյուղ, Կանդալակշսկի շրջան)

Ֆեդոսեևկա (ռուս.՝ Федосеевка), գյուղ Ռուսաստանի Մուրմանսկի մարզի Կանդալակշսկի շրջանի կազմում։
Բնակչությունը 2010 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարինա դի Ջոյոզա Յոնիկա

Մարինա դի Ջոյոզա Յոնիկա (իտալերեն՝ Marina di Gioiosa Ionica) կոմունա Իտալիայում՝ Կալաբրիա մարզի Ռեջիո Կալաբրիա գավառում։
Բնակչության թվաքանակը 2008 թվականի տվյալներով եղել է 6521, բնակչության խտությունը կազմել է 435 մարդ/կմ²։ Զբաղեցնում է 15 կմ² տարածք։ Փոստային ինդեքսն է՝ 89046։ Հեռախոսային կոդը՝ 0964։
Բնակավայրի հովանավորը համարվում է Սուրբ Նիկողայոս Զմյուռնացին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս 0964 415233
Պաշտոնական կայք http://www.comune.marinadigioiosaionica.rc.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Լանա (Արդեշի գավառ)

Լանա (ֆր.՝ Lanas), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 381 մարդ, բնակչության խտությունը` 38.68 մարդ/կմ²։ Բնակավայրը զբաղեցնում է 9.85 կմ² տարածք։


== Աշխարհագրություն ==
Գտնվում է Փարիզ քաղաքից 510 կմ հարավ, Լիոն քաղաքից` 145 կմ հարավ, Պրիվա քաղաքից` 28 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 246 աշխատունակ (15-64 տարեկան) բնակիչ, որոնցից ակտիվ էին 182-ը, իսկ ոչ ակտիվները` 64։ Ակտիվության ցուցանիշը կազմում է 74,0 %։ 182 աշխատունակ մարդկանցից աշխատել է 167 անձ (87 տղամարդ և 80 կին)։ Գործազուրկ են եղել 15 անձ (6 տղամարդ և 9 կին)։ 64 անաշխատունակներից 18-ը եղել են աշակերտներ կամ ուսանողներ, 24-ը` թոշակառուներ, իսկ 22-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լև Տոլստոյի շրջան

Լև-Տոլստոյի շրջան (ռուս.՝ Лев-Толстовский район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Լև Տոլստոյ։


== Աշխարհագրություն ==
Շրջանի տարածքի մակերեսը կազմում է 970 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 16756 մարդ։ Բնակչության խտությունը կազմում էր 17,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Earth Song

«Earth Song» (անգլ. թարգմանաբար՝ «Երկրի երգ»), ամերիկացի երգիչ Մայքլ Ջեքսոնի երգը նրա իններորդ՝ «HIStory: Past, Present and Future, Book I» ստուդիական ալբոմից։ Այն թողարկվել է 1995 թվականի նոյեմբերի 27-ին որպես ալբոմի երրորդ սինգլ։ Սա բալլադ է, որն իր մեջ պարունակում է բլյուզի, գոսպելի և օպերայի տարրեր։ Նման սոցիալական թեմաներով Ջեքսոնը տարբեր թողարկումներ ունի, ներառյալ «We Are the World», «Man in the Mirror» և «Heal the World» երգերը։ Սակայն, «Earth Song»-ն առաջինն է, որը բացեբաց խոսում է շրջակա միջավայրի և կենդանիների բարեկեցության մասին։ «Earth Song»-ը ստեղծվել է «Dangerous» ալբոմի համար, սակայն վերջնական տարբերակ չի անցել։ Երգը գրել է Ջեքսոնը, վերջինս այն պրոդյուսերավորել է Դեյվիդ Ֆոսթերի և Բիլլի Բոթրելի հետ միասին
«Earth Song»-ն ուղեկցվում է երաժշտական տեսահոլովակով, որը նկարահանվել է չորս աշխարհագրական տարածաշրջաններում։ Հոլովակը կենտրոնացված է Երկրի ոչնչացման ու վերածննդի վրա և 1997 թվականին առաջադրվել է «Գրեմմիի» «Լավագույն երաժշտական տեսահոլովակ» անվանակարգում։ Մեծ Բրիտանիայում երգը զբաղեցրել է առաջին հորիզոնականը և 1995 թվականին դարձել է երկրի համար մեկ Ամանորյա սինգլը։ Այն նաև գլխավորել է Գերմանիայի, Իսլանդիայի, Շոտլանդիայի, Իսպանիայի, Շվեդիայի և Շվեյցարիայի չարթերը, ինչպես նաև հասել է Ֆրանսիայի, Իռլանդիայի և Նիդերլանդների չարթերի երկրորդ հորիզոնական։ Ջեքսոնը ստացել է տարբեր կենդանիների և բնապահպանական կազմակերպությունների հավանությունը։
2011 թվականին երգը միացվել է «Planet Earth» բանաստեղծությանը (ավելի վաղ թողարկվել է 2009 թվականի «This Is It» ալբոմում) և թողարկվել է «Immortal» ռեմիքս ալբոմում որպես երգ։


== Երգացանկ ==


== Չարթեր ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեքստը MetroLyrics կայքում
Չինական համստերիկ

Չինական համստերիկ (լատ.՝ Cricetulus griseus), մոխրագույն համստերիկների ցեղի կրծող կաթնասուն կենդանի։ Տարածվել են Չինաստանի հարավի և Մոնղոլիայի անապատներից։ Հանդիպում են տարբեր գունավորումներով։


== Նկարագիր ==
Վայրի տեսակների գույնը դարչնագույն է՝ ներքևի հատվածներում սև բծերով։ Այս համստերիկներն ունեն երկար պոչ։ Այս կենդանիները աճում են՝ հասնելով մինչև 82-127  մմ-ի (պոչը կազմում է 20–33  մմ), քաշը ծնվելու պահին կազմում է 1.7  գրամ, ապա մեծանում է և կարող է կշռել 30–45  գրամ։ Չինական համստերները միջինում ապրում են 2-3 տարի։ Չինական համստերների մարմնը՝ համեմատած այլ համստերների, աչքի է ընկնում իր երկարությամբ ու բարակությամբ. ունեն համեմատաբար երկար պոչ։ Արուներն օգտագործվում էին բացառապես բուծման և հետազոտության նպատակով այնքան ժամանակ, մինչև որ գիտնականներն այդ նպատակով սկսեցին օգտագործել այլ կրծողներ, ալբինոս մկներ և առնետներ, իսկ էգերը պահվում են որպես տնային կենդանիներ։
Ամերիկայի որոշ նահանգներ, ինչպես օրինակ՝ Կալիֆոռնիան և Նյու Ջերսին, չինական համստերներին համարում են վնասակար օրգանիզմներ,: Որոշ նահանգներ այս կենդանուն համարում են էկզոտիկ կենդանի և պահանջում են դրանց վաճառելու թույլտվություն։


== Գունային մուտացիա ==
Հայտնի են Չինական համստերների ընդամենը երեք գունային մուտացիաներ՝ նորմալ (վայրի տիպ), գերիշխող բծերով և սև աչքերով սպիտակամորթ։ 

		
		


== Տաքսոնոմիա ==
Չինական համստերի ու Chinese striped hamster-ների անվանումները շփոթեցնող են։ Որոշ մարդիկ կարծում են, որ չինական համստերն (Cricetulus griseus) ու Chinese striped hamster-ը (Cricetulus barabensis) տարբեր տեսակներ են, մինչդեռ մյուսները դասակարգում են նրանց որպես ենթատեսակներ,
որի դեպքում չինական համստերի լատինական անվանումը փոխակերպվել է դառնալով Cricetulus barabensis griseus.:


== Ծանոթագրություններ ==
(7410) Կավազոե

(7410) Կավազոե (անգլ.՝ Kawazoe), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 20-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 3,009149 ա. մ., առավելագույնը մոտենում է 1,8605 ա. մ. հեռավորության վրա և հեռանում 4,1578 ա. մ.։ Արեգակի շուրջ մեկ ամբողջական պտույտ է կատարում 1906,62 երկրային օրվա ընթացքում, իր ուղեծրով շարժվելով միջինում 0,188816 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7410) Կավազոե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խայմիկինա

Խայմիկինա (ռուս.՝ Хаймикина), գետ Ռուսաստանում,Կամչատկայի երկրամասի հյուսիս-արևմտյան մասում։ Գետի երկարությունը 89 կմ է։ Հոսում է Պենժինսկի շրջանում և Կամչատկայի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -


== Տես նաև ==
Բաննայա
Մեծ Խոդուտկա


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վերին Օնճիքեթ

Վերին Օնճիքեթ (վրաց.՝ ზემო ონჭიქეთი՝ զեմո օնճիքեթի), գյուղ Վրաստանում։ Գտնվում է Գուրիայի մարզի Չոխատաուրի շրջանում։


== Դիրք ==
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Չոխատաուրից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 67 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Չոխատաուրի հետ կապված է ավտոխճուղով։ Հարևան Լանչխութի շրջանով անցնում է Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Տես նաև ==
Ներքին Օնճիքեթ


== Ծանոթագրություններ ==
Աբաս Բագրատունի (սպարապետ)

Անվան այլ կիրառումների համար տե՛ս՝ Աբաս (այլ կիրառումներ) Անվան այլ կիրառումների համար տե՛ս՝ Աբաս Բագրատունի (այլ կիրառումներ)Աբաս Բագրատունի (9-րդ դար - 9-րդ դար), հայոց սպարապետ 862 - 892 թվականներին։
Սմբատ Խոստովանողի ավագ որդին, Աշոտ Ա-ի եղբայրը, Սմբատ Ա-ի հորեղբայրը։
Հզորացնելով արքունի բանակը (40 հազար զինվոր)՝ պայքարել է արաբական ամիրայության դեմ։ Հայտնի է կենտրոնախույզ ուժերի դեմ մղած պայքարով։ Արաքսի ձորում (այժմյան Կաղզվանի մոտ) 40 հազարանոց զորաբանակով ջախջախեց Արշարունիք խուժած Կայսիկ ցեղի առաջնորդ Ջահհաֆ (Ջահապ) պարսիկին, կանխեց Աշոտ Ա-ի դեմ Հայաստանի ոստիկան Ահմադի և Պարտավի ամիրայի դավադրությունը։ 890 թվականին ըմբոստացել է Սմբատ Ա-ի դեմ, հաջողության չհասնելով՝ հաշտվել և շարունակել սպարապետությունը։ Վերակառուցել է Կարս բերդաքաղաքի ամրությունները, հիմնել ապարանք։


== Ծանոթագրություններ ==


== Գրականություն ==
«Պատմութիւն տիեզերական», Ստեփանոս Տարոնեցի (Ասողիկ), ԱՊԲ, 1885, Բ., բ.


== Աղբյուրներ ==
«Հայոց անձնանունների բառարան», Հրաչյա Աճառյան, 1942 թ. Հատոր 1, Ցուցակ 1, Էջ 3
«Պատմութիւն Հայոց», Հովհաննես Դրասխանակերտցի, կթ, լ, իը
«Պատմություն Արծրունյաց տան», Թովմա Արծրունի, Գ., ի.
«Պատմուիւն Հայոց», Միքայել Չամչյան, հատոր Բ, էջ 676-678, 705-710
(7670) Կաբելակ

(7670) Կաբելակ (անգլ.՝ Kabelac), աստերոիդ աստերոիդների հիմնական գոտում։ Հայտնաբերվել է 1995 թվականի օգոստոսի 20-ին Լենկա Սարունովայի կողմից Օնդրեյովում։
Միջին հեռավորությունը Արեգակից կազմում է 2,383701 ա. մ., առավելագույնը մոտենում է 1,9732 ա. մ. հեռավորության վրա և հեռանում 2,7942 ա. մ.։ Արեգակի շուրջ մեկ ամբողջական պտույտ է կատարում 1344,24 երկրային օրվա ընթացքում, իր ուղեծրով շարժվելով միջինում 0,26781 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7670) Կաբելակ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զարյաբինկա (գյուղ, Բոգոդուխովի շրջան)

Զարյաբինկա (ուկրաիներեն՝ Зарябинка), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1798 թվականին։
2001 թվականի տվյալներով Զարյաբինկա գյուղում բնակվում էր 426 մարդ։ Բնակավայրը զբաղեցնում է 6,03 կմ² տարածք։ Բնակչության խտությունը կազմում էր 70,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջրահարս (օպերա)

Անվան այլ կիրառումների համար տե՛ս՝ Ջրահարս (այլ կիրառումներ)«Ջրահարս» (չեխ.՝ Rusalka), Անտոնին Դվորժակի օպերան՝ չեխ գրող Յարոսլավ Կվապիլի լիբրետոյի հիման վրա։ Լինելով թվով իններորդը՝ այն համարվում է Դվորժակի ամենահայտնի օպերան և միակը, որը հաճախ էր բեմադրվում Չեխիայի սահմաններից դուրս։ Օպերայի ամենահայտնի արիան Ջրահարսի «Měsíčku na nebi hlubokém…» («Լուսին, խորունկ երկնքում...») երգն է։
ԽՍՀՄ-ում այն բեմադրվել է «Մեծ սեր» կամ «Ջրահարսի սերը» անվամբ։


== Ստեղծման պատմություն ==
Յարոսլավ Կվապիլը գրել է լիբրետոն Դվորժակի հետ ծանոթանալուց առաջ՝ որպես աղբյուր ընդունելով Կարել Յարոմիր Էրբենի և Բոժենա Նեմցովայի կախարդական հեքիաթները։ Սլավոնական ավանդական լեգենդներից եկած պատմությունը արձագանք է գտել Հանս Քրիստիան Անդերսենի «Փոքրիկ ջրահարսը» և Ֆրիդրիխ դը լա Մոտ Ֆուկեի «Ունդինա» հեքիաթների միջոցով։ Ավարտելով աշխատանքը 1899 թ.՝ Կվապիլն սկսեց փնտրել կոմպոզիտոր։ Նրա ծանոթները հրաժարվեցին, քանի որ զբաղված էին այլ նախագծերով, բայց տեղեկացրին, որ Դվորժակին հենց նման բան էր պետք։ Վերջինս համաձայնեց գրել օպերան և արեց դա բավականին արագ. առաջին ուրվագծերը թվագրվում են 1900 թվականի ապրիլի 22-ին, իսկ նոյեմբերի վերջին գործն ավարտին էր հասցված։ Առաջնախաղը տեղի ունեցավ 1901 թվականի մարտի 31-ին Պրահայի Ազգային թատրոնի բեմում։
Նոյեմբերյանի բենթոնիտային կավերի և ցեոլիթների հանքավայր

Նոյեմբերյանի բենթոնիտային կավերի և ցեոլիթների հանքավայր, հանքավայր ՀՀ Տավուշի մարզում, Բերդավան գյուղից 3-8 կմ հյուսիս-արևելք։ Հայտնի է վաղ անցյալից։


== Բնութագիր ==
Բենթոնիտային կավերի հանքավայրի հետախուզման աշխատանքներն սկսվել են 1960 թվականին (ընդհատումներով շարունակվել մինչև 1978 թվականը), ցեոլիթներինը՝ 1972 թվականին։ Ջրաջերմային հանքավայր է՝ տեղաբաշխված 4 տեղամասում։


== Առաջացում ==
Առաջացել է վերին կավճի թթվային հրաբխային մոխիրներից, տուֆերից, պեմզաներից՝ ջրաջերմային լուծույթների ազդեցությամբ։ Հանքամարմինները շերտաձև են։ Գենթոնիտները ներկայացված են հիմնականում ալկալի և հողալկալի տարատեսակներով։ Հանքամարմնի հաստությունը 0, 5-100 մ է, ցեոլիթինը՝ 8-80 մ։
Հանքավայրում օգտակար միներալները ներկայացված են մոնտմորիլոնիտով, հանդիպում են նաև պլագիոկլազներ, քվարց, քաղկեդոն, արևակն, կալցիտ, պիրիտ, հեմատիտ, գալենիտ, ցիրկոն և այլն։ Ցեոլիթների հանքավայրում առկա է միներալների 3 տարատեսակ՝ անալցիմ, մորդենիտ և կլինոպտիլոքար։ Արդյունաբերական նշանակություն ունեն վերջին երկուսը։ Բենթոնիտային կավերի հեռանկարային պաշարները մոտ 300 միլիոն տ են, ցեոլիթներինը՝ 520 միլիոն տ։ Հերթափոխվելով բենթոնիտային կավերի հետ՝ ցեոլիթները տալիս են խառը տարատեսակների կուտակումներ, որոնց հեռանկարային պաշարները գնահատվել են 500 միլիոն տ։
Լիպսայմ

Լիպսայմ (ֆր.՝ Lipsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 2499 մարդ, բնակչության խտությունը` 503.83 մարդ/կմ²։ Բնակավայրը զբաղեցնում է 4.96 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 12 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1706 աշխատունակ (15-64 տարեկան)  բնակիչ, որոնցից ակտիվ էին 1319-ը, իսկ ոչ ակտիվները` 387։ Ակտիվության ցուցանիշը կազմում է 77,3 %։ 1319 աշխատունակ մարդկանցից աշխատել է 1244 անձ (639 տղամարդ և 605 կին)։ Գործազուրկ են եղել 75 անձ (39 տղամարդ և 36 կին)։ 387 անաշխատունակներից 143-ը եղել են աշակերտներ կամ ուսանողներ, 162-ը` թոշակառուներ, իսկ 82-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ծաղկե (այլ կիրառումներ)

Ծաղկե, կարող է վերաբերել՝

Ծաղկե - գյուղ Արևմտյան Հայաստանում, Խարբերդի վիլայեթի Օվաջըկի գավառում
Ծաղկե - գյուղ Արևմտյան Հայաստանում, Բիթլիսի վիլայեթի Խլաթի գավառակում
Ազգային Մեսրոպյան երկսեռ վարժարան

Ազգային Մեսրոպյան երկսեռ վարժարան, հիմնվել է 1923 թվականին, Հալեպի Սուլեյմանիե-Րամ թաղամասի հայ տարագիրների ճամբարում՝ Ս. Խաչ եկեղեցուն կից։ Սկզբնապես կոչվել է Քեմբի դպրոց, ավելի ուշ՝ Քեմբի Մեսրոպյան երկսեռ վարժարան։ 1936 թվականին տեղափոխվել է Նոր գյուղ թաղամաս, 1943 թվականին՝ նորոգված նոր շենք՝ Ս. Գևորգ (նախկին Ս. Խաչ) եկեղեցու տարածքում։ Ունի մանկապարտեզի և նախակրթարանի բաժիններ, 210 աշակերտ (2000)։
Հանթինգտոն շրջան (Ինդիանա)

Հանթինգտոն շրջան (անգլ.՝ Huntington County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 992 կմ² է, բնակչությունը՝ 38.075 մարդ (2010 թ. տվյալներով)։ Շրջկենտրոնն է Հանտինգտոն բնակավայրը։ Կազմավորվել է 1832 թ.։
Օսկար Ռիդինգ

Օսկար Ռիդինգ (գերմ.՝ Oskar Rieding, հունիսի 29, 1846(1846-06-29), Banie, Gmina Banie, Gryfino County, Արևմտյան Պոմորիեի վոեվոդություն, Լեհաստան - հուլիսի 7, 1916(1916-07-07), Ցելե, Սլովենիա), գերմանացի ջութակահար և կոմպոզիտոր։


== Կենսագրություն ==
Սովորել է Նոր երաժշտական Ակադեմիայում, որը գտնվում է Բեռլինում, և Լայպցիգի կոնսերվատորիայում, որից հետո վերջնականապես տեղափոխվել է Վիեննա: 1871 թվականին հրավիրվում է Հանս Ռիխտերի կողմից, որպես Բուդապեշտի օպերաի նվագախմբի կոնցերտմայստեր, որը ղեկավարել է մինչև 1904 թվականը, այնուհետև անցել է թոշակի Ցելում, որտեղ էլ մահացել է։


== Ստեղծագործություններ ==
Ռիդինգի ստեղծագործությունները գրված են ջութակի համար, դաշնամուրի կամ նվագախմբի նվագակցությամբ։ Նրան ավելի շատ համբավ բերել են իր պարզ և հասարակ կոնցերտները: Ռիդինգի կոնցերտները դարձել են դասական օրինակ ջութակի մասնագիտական ուսուցման համար, որոնք կիրառվել են բազմաթիվ երկրներում, այդ թվում նաև Ռուսաստանում:


== Ծանոթագրություններ ==


== Արտաքին հղումներ ==
Биография на английском
Op. 35, Концерт для скрипки и фортепиано си-минор (1909)
Op. 34, Концерт для скрипки и фортепиано Соль-мажор
Op. 35, Концерт для виолончель и фортепиано Си-минор
Op. 25, Концерт для скрипки и фортепиано Соль-мажор
Op. 24, Концертино для скрипки и фортепиано Соль-мажор
Op. 23, 2a Marcia Tzigana per violino e pianoforte
Op. 21, Concertino in La minore in stile ungherese per violino e pianof
Պավել Կորչագին

Պավել Անդրեևիչ Կորչագին (ռուս.՝ Павел Корчагин),  Նիկոլայ Ալեքսեևիչ Օստրովսկու «Ինչպես էր կոփվում պողպատը» վեպի և այս ստեղծագործության հիման վրա նկարահանված ֆիլմերի գլխավոր հերոսը։ Վեպի հրապարակումից անմիջապես հետո Պավել Կորչագինը, որի երիտասարդությունը Քաղաքացիական պատերազմի և ՆՏՔ-ի օրոք անցել է կոմունիզմի և աշխատողների երջանկության պայքարում, ընդօինակման իդեալ է դարձել խորհրդային ժողովրդի մի քանի սերունդների համար։


== Ֆիլմի մարմնացում ==
Վեպը բազմիցս էկրանավորվել է է ԽՍՀՄ-ում, մինչդեռ ամեն անգամ Պավել Կորչագինի պատկերը հանդիսատեսի առջև հայտնվել է նոր լույսի ներքո։
Նիկոլայ Օստրովսկու վեպի հիման վրա նկարահանված առաջին ֆիլմը լույս է տեսել 1942 թվականին՝ Հայրենական մեծ պատերազմի ծանր ժամանակաշրջանում։ Այդժամ Պավել Կորչագինը պետք է ոգեշնչեր խորհրդային ​​ժողովրդին, որոնք պայքարում էինգերմանական ֆաշիստական ​​զավթիչների դեմ։ Նրա կերպարը մարմնավորել է դերասան Վ.Պերիստ-Պետրենկոն, ով կրկնել է իր հերոսի ողբերգական ճակատագիրը. Ֆիլմում նկարահանվելուց անմիջապես հետո նա մեկնել է ռազմաճակատ և նույն թվականին  զոհվել։
1957 թվականին լույս է տեսել  Վլադիմիր Նաումովի և Ալեքսանդր Ալովի «Պավել Կորչագին» համատեղ ռեժիսորական աշխատանքը, որում գլխավոր հերոսին մարմնավորել է Վասիլի Լանովոյը։ Ինչպես գրել է կինոքննադատ Վ. Տուլյակովան 1967 թվականին.

1973 թվականին ռեժիսոր Նիկոլայ Մաշչենկոն ստեղծել է վեց մասից բաղկացած հեռուստատեսային ֆիլմ` «Ինչպես էր կոփվում պողպատը», որում Կորչագինի կերպարը մարմնավորել է Վլադիմիր Կոնկինը։ Այս դերը երիտասարդ դերասանին հանրաճանաչ է դարձրել և 1974 թվականին նրան բերել Լենինի կոմերիտմիության անվան մրցանակ։ Կոնկինի կատարած Պավկան տարբերվում էր նախորդ էկրանային Կորչագիններից, ավելի մեծ քնարերգությամբ, ռոմանտիզմով և խելքով։
2000 թվականին 20 դրվագ ունեցող հեռուստատեսային «Ինչպես էր կոփվում պողպատը» ֆիլմը, որը նկարահանվել է Ուկրաինայում չինացի կինոգործիչների կողմից, ճանաչվել է Չինաստանի տարվա լավագույն հեռուստասերիալ։ Կորչագինի դերում նկարահանվել է ուկրաինացի դերասան Անդրեյ Սամինինը։


== Մշակութային և սոցիալական ազդեցություն ==
Նախկին Խորհրդային Միության մի շարք քաղաքներում կան փողոցներ, որոնք կոչվել են ի պատիվ Պավել Կորչագինի։ Այսպիսով, Պավել Կորչագինի փողոց կա Մոսկվայում, Կիրովում, Նիժնի Նովգորոդում, Աստրախանում (վերջինի դեպքում փողոցն այս անունը ստացել է ԽՍՀՄ փլուզումից հետո), Բիյսկում, Ռուդնիում (Կոստանայի շրջան, Ղազախստան), Զապորոժյեում, Գորլովկայում (Դոնեցկի շրջան, Ուկրաինա), Պավլոգրադում (Դնեպրոպետրովսկի շրջան, Ուկրաինա, անվանափոխվել է), Տիրասպոլում։ Բացի այդ, Սևաստոպոլ քաղաքի Գագարինսկի շրջանում կա Պավել Կորչագինի փողոց։ Կորչագինայի փողոցը գոյություն ունի Սոչիում (այնտեղ է գտնվում Ն. Ա. Օստրովսկու անվան հուշահամալիրի թանգարանը), Նովոսիբիրսկում, Օրելում, Բրյանսկում, Յոշկար-Օլայում, Նովոալայսկում, Ալմա-Աթայում, Կոքսետաուում։ Կորչագինի պուրակը գոյություն ունի Նաբերեժնի Չելնիում։ Կորչագինի փողոց կար նաև Խարկովում (անվանափոխվել է)։


== Հետաքրքիր փաստեր ==
Պավել Կորչագինը չինացի դերասան Ջեթ Լիի սիրած գրական հերոսն է։
Խորհրդային ​​բանաստեղծ և արձակագիր Էրիլիկ Էրիստինինի ժողովուրդը տվել է «Յակուտական Կորչագին» մականունը։


== Ծանոթագրություններ ==


== Արտաքին հղումներ ==
Պավել Կորչագինի մասին ֆիլմ Archived 2007-06-08 at the Wayback Machine.
Ստանիսլավ Աֆոնսկի «Ինչպես էր կոփվում պողպատը»
Քոլդուել Ջոնս

Քոլդուել «Փոփս» Ջոնս (անգլ.՝ Caldwell "Pops" Jones, օգոստոսի 4, 1950(1950-08-04), McGehee, Դեշայի շրջան, Արկանզաս, ԱՄՆ - սեպտեմբերի 21, 2014(2014-09-21), Ատլանտա), ամերիկացի պրոֆեսիոնալ բասկետբոլիստ, ով հանդես է եկել ABA և NBA առաջատար ակումբների կազմում։


== Խաղացողի կարիերա ==
Խաղացել է կենտրոնականի և ծանր հարձակվողի դիրքերում։ Սովորել է Օլբանիի համալսարանում։ 1973 թվականի NBA դրաֆթի ժամանակ ընտրվել է «Ֆիլադելֆիա-76» ակումբի կողմից՝ 32-րդ համարի ներքո, բայց ակումբի կազմում սկսել է հանդես գալ միայն 1976/1977 մրցաշրջանից։ Հետագայում հանդես է եկել «Հյուստոն Ռոքեթս», «Չիկագո Բուլս», «Պորտլենդ Թրեյլ Բլեյզերս» և «Սան Անտոնիո Սփըրս» ակումբների կազմում։ Երկու անգամ ընդգրկվել է NBA բոլոր աստղերի պաշտպանության առաջին հավաքականի մեջ (1981-1982)։ NBA կարիերայի ընթացքում ընդհանուր առմամբ խաղացել է 1068 խաղ, որոնցում հավաքել է 6589 միավոր (6,2 մ/խ), կատարել է 7663 անդրադարձ, 1347 փոխանցում, 480 խլում և 1517 բլոկշոտ։
Ջոնսը իր պրոֆեսիոնալ կարիերայի առաջին երեք մրցաշրջանը անցկացրել է ABA-ում՝ հանդես գալով «Սան Դիեգո Կոնկիստադորզ», «Սան Դիեգո Սեյլզ», «Կենտուկի Կոլոնելս» և «Սփիրթս օֆ Սենթ Լուիս» ակումբների կազմում։ ABA կարիերայի ընթացքում ընդհանուր առմամբ խաղացել է 231 խաղ, որոնցում հավաքել է 3652 միավոր (15,8 մ/խ), կատարել է 3022 անդրադարձ, 453 փոխանցում, 205 խլում և 790 բլոկշոտ։ 1975 թվականին մասնակցել է ABA բոլոր աստղերի խաղին։


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Օլգինսկի

Օլգինսկի (ռուս.՝ Ольгинский), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1310 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմրե Ջան

Էմրե Ջան (թուրք.՝Emre Can, հունվարի 12, 1994, Ֆրանկֆուրտ), գերմանացի կիսապաշտպան, որը հանդես է գալիս Բորուսիա Դորտմունդում և Գերմանիայի ազգային հավաքականում։


== Ակումբային կարիերա ==
Բլաու Գելիբ և Այնտրախտ
Ջանը իր կարիերան սկսել է գերմանական Բլաու Գելիբում, որտեղ խաղացել է մինչև 2006 թվականը և 2006 թվականին տեղափոխվել է ֆրանֆուրտյան Այնտրախտ։
Բավարիա
2009 թվականի աշնանը նա տեղափոխվել է Մյունխենի Բավարիա։ 2011 թվականին Ջանը տեղափոխվել է մյունխենյան ակումբի երկրորդ թիմ։ Իր առաջին հանդիպումը անցկացրել է 2012 թվականի օգոստոսի 12-ին Գերմանիայի սուպերգավաթի շրջանակներում և մրցել է Դորպումդի Բորուսիայի դեմ։ Իսկ առաջին հանդիպումը բունդեսլիգայում անցկացրել է 2013 թվականի ապրիլի 13-ին մրցելով Նյուրեմբերգի դեմ։
Բայեր
2013 թվականի օգոստոսին Բավարիայից տեղափոխվել է Բայեր.:
Լիվերպուլ
2014 թվականի հունիսի 5-ին 10 միլիոն ֆունտի դիմաց տեղափոխվել է Լիվերպուլ։ Նոյեմբերի 8-ին իր առաջին գոլն է խփել Չելսիի դեմ խաղում։


== Ազգային հավաքական ==
Ջանը խաղացել է Գերմանիայի տարբեր երիտասարդական հավաքականների կազմում։ Մ17 տարեկանների Գերմանիայի հավաքականի կազմում նա դարձել է Եվրոպայի երիտասարդական առաջնության արծաթե մեդալակիր եւ Աշխարհի երիտասարդական առաջնության բրոնզե մեդալակիր։2013 թվականից Ջանը համարվում է Գերմանիայի երիտասարդական հավաքականի ֆուտբոլիստ։
Ջանը մերժել է Թուրքիայի ազգային հավաքականում հանդես գալու առաջարկը, քանի որ շատ է ուզում խաղալ հենց Գերմանիայի ազգային հավաքականի կազմում։


== Ձեռքբերումներ ==
Գերմանիայի սուպերգավաթակիր 2012
Գերմանիայի չեմպիոն 2012/2013
Չեմպիոնների լիգայի գավաթակիր 2012/2013


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Պրոֆիլը Fussballdaten.de կայքում
Պատու (Իտալիա)

Պատու (իտալերեն՝ Patù), քաղաք Իտալիայում։ Գտնվում է Ապուլիա մարզում՝ Լեչե գավառում։
Բնակչությունը կազմում է 1744 մարդ, բնակչության խտությունը կազմում է 218 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 73053, հեռախոսային կոդ՝ +39 0833։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0833 752061
Պաշտոնական կայք՝ http://www.puglia.org/patu/ Archived 2007-09-27 at the Wayback Machine.


== Արտաքին հղումներ ==
http://www.puglia.org/patu/ Archived 2007-09-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Դենի Վիլնյով

Դենի Վիլնյով (ֆր.՝ Denis Villeneuve, հոկտեմբերի 3, 1967(1967-10-03), Բեկանկուր, Centre-du-Québec, Քվեբեկ, Կանադա), ֆրանկոկանադացի կինոռեժիսոր և սցենարիստ։


= Կենսագրություն =
Ծնվել է  1967 թ. հոկտեմբերի 3-ին Թրուա-Ռիվիերում Նիքոլ Դեմերսի ու Ջին Վիլնյովի ընտանիքում։ Կինոռեժիսոր Մարտին Վիլնյովի ավագ եղբայրն է:Տարրական կրթություն է ստացել Սբ. Հովսեփի ճեմարանում, Թրուա Ռիվյերում։ Այնուհետև շարունակել է ուսումը քոլեջում։ Դրանից հետո ավարտել է Քուեբեկ համալսարանի կինեմատոգրաֆիայի բաժինը Մոնրեալում։ Ամուսնացած է Տանյա Լապոինտի հետ ու երեք երեխա ունի նախորդ ամուսնությունից։


== Կարիերա ==
Իր կարիերայի սկզբում Դենին հաղթել է «Ռադիո Կանադա» երիտասարդական կինոմրցույթը 1990—1991 թթ. բայց առաջին անգամ մեծ ուշադրության է արժանացել իր 2001 թվականին նկարահանված Maelström ֆիլմով, որը ցուցադրվել է աշխարհի տարբեր երկրների փառատոններում, շահել է 8 «Jutra Awards» և մրցանակ «լավագույն կանադական ֆիլմ» անվանակարգում Տորոնտոյի միջազգային կինոփառատոնում։ 
Վիլնյովի «Հրդեհներ» (2010) ֆիլմը արժանացավ քննադատական ընդունելության Վենետիկի և Տորոնտոյի փառատոններում տեղի ունեցած պրեմիերաներից հետո։ Հրդեհները հետագայում ընտրվեց Կանադան ներկայացնել 83-րդ Ակադեմիական մրցանակաբաշխությանը «լավագույն օտար լեզվով ֆիլմ» անվանակարգում և ի վերջո առաջադրվել էր մրցանակի։
Վիլնյովի հաջորդ «Գերուհիներ» ֆիլմում հանդես են եկել Հյու Ջեքմանը և Ջեյք Ջիլենհոլը։ Ֆիլմը ներկայացվեց միջազգային փառատոններում ու հաղթեց բազմաթիվ մրցանակներ, այդ թվում նոմինացվեց Ակադեմիական մրցանակաբաշխությանը որպես լավագույն ռեժիսուրա 2014 թվականին։ Ֆիլմն ընդգրկվեց «բոլոր ժամանակների թոփ 250 ֆիլմեր» ցուցակում։
Վիլնյովի հաջորդ աշխատանքը՝ «Թշնամի»(2013) ֆիլմն էր, որի համար արժանացավ լավագույն ռեժիսորի մրցանակի Կանադական 2-րդ մրցանակաբաշխությանը։ 
Վիլնյովը Երեք անգամ շահել է «Ջինի» բարձրակարգ ժողովրդական կինոմրցանակ լավագույն ռեժիսուրայի համար։ 2011 թվականի հունվարին Դենի Վիլնյովը ընդգրկվել էր 10 ամենախոստումնալի երիտասարդ ռեժիսորների ցուցակում Variety շաբաթաթերթի կարծիքով։ 2016 թվականին էկրան բարձրացավ Դենիի Ժամանում ֆիլմը։ Ֆիլմի սցենարի հիմքում ընկած է ամերիկացի գրող Թեդ Չանի «Քո կյանքի պատմությունը» պատմվածքը, հրապարակված 1998 թվականին։ Ֆիլմի պրեմիերան կայացել է Վենետիկյան 73-րդ փառատոնում, 2016 թ. սեպտեմբերի 1-ին։


=== Ֆիլմագրություն ===
1994 : REW FFWD (կարճամետրաժ ֆիլմ)
1996 : Cosmos (film collectif)
1998 : 32 օգոստոս Երկրի վրա / Un 32 août sur terre
2000 : Հորձանուտ / Maelström
2008 : Next Floor (կարճամետրաժ ֆիլմ)
2009 : Պոլիտեխ / Polytechnique
2010 : Հրդեհներ / Incendies
2013 : Թշնամի / An Enemy
2013 : Գերուհիներ / Prisoners
2015 : Մարդասպան / Sicario
2016 : Ժամանում / Arrival
2017 : Blade Runner 2049


== Ծանոթագրություններ ==

«"Polytechnique sweeps Genie Awards"»
Հրանտ Բաղդագյուլյան

Հրանտ Համբարձումի Բաղդագյուլյան, (1950, Գորիս, Հայկական ԽՍՀ, ԽՍՀՄ - փետրվար 2001), հայ խեցեգործ, բրուտ, նկարիչ, Հայաստանի նկարիչների միության անդամ։


== Կենսագրություն ==
Հրանտ Բաղդագյուլյանը ծնվել է 1950 թվականի դեկտեմբերի 19-ին, Գորիս քաղաքում։ Նրա նախնիները եղել են բրուտագործներ։ Ճանաչման է արժանացել հիմնականում ինքնուրույն աշխատանքով։ Նա 1985 թվականից նկարիչների միության երիտասարդական բաժանմունքի անդամ էր, իսկ 1995 թվականից Հայաստանի նկարիչների միության անդամ։ Սկսած 1975 թվականից խեցեգործական աշխատանքով մասնակցել է բազմաթիվ ցուցահանդեսների։ Ստեղծագործություններն արժանացել են Խորհրդային Սոցիալիստական Հանրապետությունների Միության Ժողովրդական տնտեսության նվաճումների ցուցահանդեսի (ԺՏՆՑ) ոսկե և արծաթե մեդալների, ինչպես նաև ցուցադրվել են արտերկրում։
Մահացել է 2001 թվականի փետրվարին։


== Աշխատություններ ==


=== Վաղ շրջան ===
«Պարուհին»
«Հարդարանք»
«Սկիզբ»


=== Ուշ շրջան ===
«Ընկերուհիներ»
«Խորհուրդ»
«Քաղաք»
«Զոհաբերություն»
«Աղաման»


== Ծանոթագրություններ ==


== Աղբյուրներ ==
Էդուադ Զոհրաբյան, Համլետ Միրզոյան, Գորիսի Հանրագիտարան
Կուվալե լեզու

Կուվալե լեզուն (Kuvale) պատկանում է Նիգեր-Կոնգոյական լեզուների ընտանիքի հարավարևմտյան բանտու լեզուներին։
Կուվալե լեզվով խոսում են 10,000-ից ավել մարդ, սակայն ճշգրիտ տվյալներ չկան։ Լեզուն օգտագործվում է Անգոլայում։ Լեզուն նման է Հերերո լեզվին, և հաճախ այս լեզուները նույնացվում են կամ զեմբան համարվում է հերերո լեզվի տարատեսակ։